বীজগাণিতিক টপোলজি
বীজগাণিতিক টপোলজি হল গণিতের একটি শাখা যেখানে টপোলজিকাল স্পেস অধ্যয়নের জন্য বিমূর্ত বীজগণিত থেকে বিভিন্ন বিষয়াদি অন্তর্ভুক্ত করা হয়। এটির মূল লক্ষ্য হল বীজগণিতের অপরিবর্তনগুলো (ইনভ্যারিয়েন্ট) খুঁজে বের করা যা হোমোমরফিজম পর্যন্ত টপোলজিকাল স্পেসকে শ্রেণীবদ্ধ করে। যদিও বেশিরভাগ ক্ষেত্রে হোমোটোপি সমতুল্য পর্যন্ত শ্রেণীবদ্ধ করা হয়। যদিও বীজগণিতীয় টপোলজি প্রাথমিকভাবে টপোলজিকাল সমস্যাগুলো নিয়ে আলোচনার জন্য বীজগণিতকে ব্যবহার করে, আবার বীজগাণিতিক সমস্যা সমাধানের জন্য টপোলজি ব্যবহার করাও অনেক ক্ষেত্রে সম্ভব। উদাহরণস্বরূপ, বীজগণিতীয় টপোলজি প্রমাণ করে, একটি মুক্ত গোষ্ঠীর যেকোনো উপগোষ্ঠী আবার নিজেই একটি মুক্ত গোষ্ঠী।